**Ainomieli**

Ei vallankumouksesi hedelmät  
Pitele käsistäsi enää tiukasti  
Esineet liikkuu, kun ei katsele  
Nauruun vääntyy manan suu

Alhaalla holvissa henget istuvat  
Kuunnellen viestejä niin syvältä ja kaukaa  
Vielä saatan sinuun katsoa  
Kahden maailman rajalla missä joki seisoo

Älä sano ei, älä puhu  
Älä mene, vielä hengitä  
Viimeiseen asti pidä sanasi  
Pidä kivi, jota kannat  
Mene huoneeseen, jossa hän lepää  
Kukkien, älä sulje silmiäsi pimeyteen  
Sanokaa minun puhuneen

Minä laulan tähän kauneuden  
Suhteeksi tyhjyyksien välille  
Minä taivuttelen kädet rinnallesi  
Planeettojen alla liikkuu yö

Leikkaan hiuksesi ja kyntesi  
Valvon yöni suojellen oveasi heiltä  
Ilmeet taiteltuina samettiin  
Uivat aikakaudet mutaiseen virtaan

Älä sano ei, älä puhu  
Älä mene, vielä hengitä  
Viimeiseen asti pidä sanasi  
Pidä kivi, jota kannat  
Mene huoneeseen, jossa hän lepää  
Kukkien, älä sulje silmiäsi pimeyteen  
Sanokaa minun puhuneen

Älä sano ei, älä puhu  
Älä mene, vielä hengitä  
Viimeiseen asti pidä sanasi  
Pidä kivi, jota kannat  
Mene huoneeseen, jossa hän lepää  
Kukkien, älä sulje silmiäsi pimeyteen  
Sanokaa minun puhuneen

Sanat: A. W. Yrjänä